ওয়েব ডেস্ক: নিউটাউনে আত্মঘাতী IT কর্মী। গ্রেফতার প্রেমিকার বাবা। আত্মহত্যায় প্ররোচনা দেওয়ার অভিযোগে গ্রেফতার। ৬ মে আত্মঘাতী হন নির্মল অধিকারী। অভিযোগ, প্রেমিকার বাবা নির্মলকে হুমকি দিতেন। পরিবারের অভিযোগের ভিত্তিতে ধৃত বিজয়কৃষ্ণ সামন্ত। বর্ধমান থেকে বিজয়কৃষ্ণকে গ্রেফতার করে পুলিস।  এদিকে মহিষবাথানে আত্মঘাতী হয়েছেন তথ্যপ্রযুক্তি কর্মী। গতকাল সকালে নিজের ঘরেই মেলে শ্রীমন্ত পালের পচাগলা ঝুলন্ত দেহ। হাতে ছিল একটি চিঠি ও এক তরুণীর ছবি। প্রাথমিক তদন্তের পর পুলিসের অনুমান, প্রেমে আঘাত পেয়েই আত্মঘাতী হয়েছেন শ্রীমন্ত। সম্পর্কের টানাপোড়েনে মৃত্যু? শ্রীমন্তের সহকর্মীদের দাবি, এক তরুণীর সঙ্গে প্রেমের সম্পর্ক গড়ে ওঠে শ্রীমন্তের। ওই তরুণী শ্রীমন্তের সঙ্গে ওই কোম্পানিতেই কাজ করতেন। কয়েক মাস আগে দুজনের সম্পর্ক ভেঙে যায়, তারপর শ্রীমন্তের সঙ্গে সবরকম সম্পর্ক ছিন্ন করেন তরুণী। সোশ্যাল নেটওয়ার্কিং সাইটেও শ্রীমন্তকে ব্লক করে দেন। সহকর্মীদের সঙ্গে কিছুটা একমত পুলিসও। তদন্তকারীদের দাবি, প্রেমে আঘাত পেয়েই সম্ভবত আত্মঘাতী হয়েছেন শ্রীমন্ত।